open-index/open-wikipedia-markdown huggingface dataset:
Դանի Սեբալյոս

**Դանի Սեբալյոս** (իսպ.՝ Daniel Ceballos Fernández, ), իսպանացի պրոֆեսիոնալ ֆուտբոլիստ։ Ներկայումս հանդես է գալիս «Ռեալ Մադրիդի» կազմում։ Խաղում է կենտրոնական կիսապաշտպանի դիրքում։

## Ակումբային կարիերա
2004 թվականին՝ 8 տարեկան հասակում Սեբալյոսը միացել է «Սևիլյայի» ակադեմիային, սակայն այնտեղից հեռացվել է 2009 թվականին բրոնխաբորբի պատճառով։

### «Ռեալ Բետիս»
2011 թվականին Սեբալյոսը միացել է «Բետիսին»։ 2014 թվականի փետրվարի 22-ին առաջին պրոֆեսիոնալ պայմանագիր է կնքել ակումբի հետ։ Թիմի կազմում իր դեբյուտը նշել է 2014 թվականի ապրիլի 26-ին՝ «Ռեալ Սոսիեդադի» դեմ խաղում։ Դեկտեմբերի 21-ին Սեբալյոսը խփեց իր առաջին պրոֆեսիոնալ գոլը՝ գրավելով «Ռասինգ Սանտանդերի» դարպասը Սեգունդայի խաղում։

2015 թվականի հոկտեմբերի 15-ին երկար բանակցություններից հետո Սեբալյոսը երկարաձգեց իր պայմանագիրը «Բետիսի» հետ մինչև 2020 թվականը։

2016-2017 մրցաշրջանում Սեբալյոսը մասնակցեց 31 խաղի և դարձավ 2 գոլի ու 2 գոլային փոխանցման հեղինակ։ Հաջող կատարած անցումներով այս մրցաշրջանում նա 4-րդն էր Լա Լիգայում։

### «Ռեալ Մադրիդ»
2017 թվականի հուլիսի 14-ին Սեբալյոսը 6 տարվա պայմանագիր կնքեց «Ռեալ Մադրիդի» հետ։ Ակումբը նրա համար վճարեց 17 միլիոն եվրո։

## Միջազգային կարիերա
2014 թվականի նոյեմբերի 5-ին Սեբալյոսը առաջին անգամ հրավիրվեց Իսպանիայի մինչև 19 տարեկանների հավաքական։ 2015 թվականին Իսպանիայի մինչև 19 տարեկանների հավաքականի կազմում դարձավ Եվրոպայի չեմպիոն։

Իսպանիայի մինչև 21 տարեկանների հավաքականի կազմում դեբյուտը նշել է 2015 թվականի մարտի 26-ին՝ փոխարինելով Սամու Կաստիլյեխոյին Նորվեգիայի դեմ ընկերական խաղում։ Այս հավաքականի կազմում նա մասնակցեց 2017 թվականի Եվրոպայի մինչև 21 տարեկանների առաջնությանը և նվաճեց արծաթե մեդալ։ Սեբալյոսը նաև ճանաչվեց այս առաջնության լավագույն ֆուտբոլիստ և ներառվեց առաջնության խորհրդանշական հավաքականում։

## Վիճակագրություն
### Ակումբային վիճակագրություն
*2017 թվականի հուլիսի 14-ի դրությամբ*

## Նվաճումներ
### Ակումբային

###### «Բետիս»
* Սեգունդա Դիվիզիոն. 2014-2015

### Միջազգային
###### Իսպանիա (մինչև 19)
* ՈՒԵՖԱ Եվրոպայի մինչև 19 տարեկանների առաջնություն. 2015

### Անհատական
* Եվրոպայի մինչև 21 տարեկանների առաջնության լավագույն ֆուտբոլիստ. 2017
* Եվրոպայի մինչև 21 տարեկանների առաջնության խորհրդանշական հավաքական. 2017

## Ծանոթագրություններ

## Արտաքին հղումներ
* Սեբալյոսի պաշտոնական Տվիտերի էջը
* Սեբալյոսի պաշտոնական Ինստագրամի էջը
* Սեբալյոսը transfermarkt-ում
* Սեբալյոսը soccerbase.com-ում
* Սեբալյոսը WhoScored.com կայքում
* Սեբալյոսը Ռեալ Մադրիդի պաշտոնական կայքում
* Սեբալյոսը ՈՒԵՖԱ-ի պաշտոնական կայքում
* Սեբալյոսը ՖԻՖԱ-ի պաշտոնական կայքում

Կատեգորիա:2020 թվականի Ամառային օլիմպիական խաղերի արծաթե մեդալակիրներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանիայի հավաքականի ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ռեալ Բետիսի ֆուտբոլիստներ
Կատեգորիա:Ռեալ Մադրիդի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Արսենալի ֆուտբոլիստներ
Կատեգորիա:Իսպանացի օլիմպիական մեդալակիրներ
Կատեգորիա:Սևիլյայի ֆուտբոլիստներ
Կատեգորիա:Իսպանացի օլիմպիական մարզիկներ
Լինքոլնի սուրբծննդյան տոնավաճառ

250px|մինի|աջից|Լինքոլնի տոնավաճառը 2007 թվականի դեկտեմբերին
**Լինքոլնի սուրբծննդյան տոնավաճառ**, գտնվում է Լինքոլն քաղաքում։ Աշխարհի խոշորագույն սուրբծննդյան տոնավաճառներից է։ Այն քառօրյա միջոցառումների ժամանակ ընդունում է ավելի քան 250000 մարդու։ Տոնավաճառի այցելուների թիվը այքան մեծ է, որ հետիոտնների համար շրջանաձև ճանապարհը անցնում է այդտեղով։

## Պատմություն
Լինքոլնի սուրբծննդյան տոնավաճառը Միացյալ թագավորության առաջին տոնավաճառն է։ Այն բացվել է 1982 թվականին :

## Տրանսպորտ
Շաբաթվա վերջին շուկայի մոտակայքում կանոնավոր կերպով աշխատում են գնացքներ։

## Ծանոթագրություններ

## Արտաքին հղումներ
* Լինքոլնի սուրբծննդյան տոնավաճառ

Կատեգորիա:Սուրբծննդյան տոնավաճառներ
Զյուսքինդ

**Զյուսքինդ ** (), հոլանդական գեղարվեստական ֆիլմ նկարահանված ռեժիսոր և սցենարիստ Ռուդոլֆ վան դեն Բերգի կողմից։ Ֆիլմն հիմնված է իրական փաստերի վրա, մասնավորապես՝  (Վալտեր Զյուսքինդ), գերմանական հրեայի կյանքի մասին, ով Երկրորդ աշխամարտի տարիներին փրկել է 600 փոքրիկների՝ Հոլոքոստի ճիրաններից։

Ֆիլմի պրեմիերան տեղի է ունեցել 2012 թվականի հունվարի 15-ին Ամստերդամի Երաժշտական թատրոնում։ Ատլանտայում տեղի ունեցած հրեական ֆիլմերի կինոփառատոնի շրջանակներում ֆիլմն արժանացել է հանդիսատեսի համակրանքին։ Այն ընտրվել է պաշտոնապես Նյու Յորքում և Լաս Վեգասում հրեական կինոփառատոնի ժամանակ ժյուրիի կողմից։

## Սյուժե
Կինոնկարի դրամատիկ դեպքերը կատարվում են Ամստերդամում Երկրորդ համաշխարհային պատերազմի տարիներին, երբ Գերմանիան օկուպացրել էր Նիդերլանդների տարածքը։ Վալտեր Զյուսքինդը, ով ծառայում էր հրեական խորհրդում՝ Judenrat-ում, մի շարք հրեաների և հոլանդացիների հետ ձեռնամուխ է լինում փրկել 600 երեխաների կյանքը աքսորներից և մահվան ճամբարներից։

## Դերերում

## Ծանոթագրություններ

## Արտաքին հղումներ
* «Զյուսքինդ» ֆիլմի կայքը 
* 
* 

Կատեգորիա:2012 դրամա ֆիլմեր
Կատեգորիա:2012 ֆիլմեր
Կատեգորիա:Իրական դեպքերի հիման վրա նկարահանված ֆիլմեր
Կատեգորիա:Հոլանդական դրամա ֆիլմեր
Կատեգորիա:Հոլանդական կենսագրական ֆիլմեր
Կատեգորիա:Հոլանդական պատմական ֆիլմեր
Կատեգորիա:Հոլանդական ռազմական ֆիլմեր
Կատեգորիա:Հոլանդերեն ֆիլմեր
Կատեգորիա:Ֆիլմեր Երկրորդ համաշխարհային պատերազմի մասին
Կատեգորիա:Ֆիլմեր Հոլոքոստի մասին
Վիլմորեն

**Վիլմորեն ** (), համայնք Ֆրանսիայում՝ Պուատու-Շարանտ երկրամասի Ծովափնյա Շարանտ գավառի Սեն Ժան դ’Անժելի շրջանում։ Մտնում է Օլնե կանտոնի կազմի մեջ։

Համայնքի INSEE կոդ՝ 17473։

## Բնակչություն
Համայնքի բնակչությունը 2010 թվականին կազմում էր 99 մարդ։

## Ծանոթագրություններ

## Տես նաև
* Ֆրանսիայի շրջանների ցանկ

## Արտաքին հղումներ
* Վիճակագրության ազգային ինստիտուտ. Վիլմորեն ]

Կատեգորիա:Ֆրանսիայի համայնքներ
Զաում

**Զաում, զաումային լեզու** ( - «անհեթեթություն, իմաստակություն»), գրական հնարք, 1920 թվականին ռուսական ֆուտուրիզմի տեսաբանների կողմից առաջադրված հասկացություն։ Տերմինն առաջադրել է Վ. Խլեբնիկովը, որը փորձում էր անմիջական օրինաչափություններ տեսնել բառի հնչողության ու իմաստի միջև և, հենվելով նրանց վրա, ստեղծել պոետական լեզու, որի վրա չէր ծանրանա «խոսքի կենցաղային իմաստը» (այսինքն՝ ստեղծել բառ՝ ի սկզբանե նրան հատուկ անվանական և հաղորդակցական ֆունկցիաներից դուրս)։ Սովորաբար զաումի տակ հասկանում են ռուս ֆուտուրիստների պոետական փորձերը (Ա. Ե. Կրուչենիխի, Վ. Վ. Կամենսկու և այլոց)։ «Լեֆ» ամսագրի շուրջ խմբավորված լեզվաբանների և պոետների մոտ զաումի խնդիրը կապված էր գրական լեզվի գիտակցաբար «վերափոխման» հետ։ Զաումը ֆուտուրիստների համար գործանական աշխատանք էր բառի արտահայտչական հնարավորությունները դրսևորելու համար։ Զաում տերմինը հաճախ է կիրառվում անիմաստ փորձարարությունը բնորոշելու համար։

## Գրականություն
* *К. Чуковский.* Образцы футурлитературы (1914)
* *В. Б. Шкловский.* О поэзии и заумном языке. — 1916.
* *G. Janecek.* Zaum: The Transrational Poetry of Russian Futurism. — 1996.
* *С. Е. Бирюков.* Поэтический мастеркласс. Урок девятый, заумный
* *С. Бирюков.* Зевгма русской поэзии. — М.: Наука. — 1995.
* *С. Бирюков.* Року Укор. — М.: РГГУ. — 2005.
* *В. В. Иванов.* Заумь и театр абсурда у Хлебникова и обэриутов в свете современной лингвистической теории  // Мир Велимира Хлебникова: Статьи. Исследования (1911—1998). — М.: Языки русской культуры. — 2000. — С. 263—278.
* *М. Б. Мейлах.* Обэриуты и заумь // Заумный футуризм и дадаизм в русской культуре: Материалы международного симпозиума. Берн. — 1991. — С. 361—375.

## Ծանոթագրություններ

## Արտաքին հղումներ
* Russian Avant-Garde Books. The Getty.

Կատեգորիա:Ավանգարդիզմ
Կատեգորիա:Արհեստական լեզուներ
Կատեգորիա:Բարեհնչություններ
Կատեգորիա:Գրական ժանրեր
Կատեգորիա:Մոդեռնիզմ
Կատեգորիա:Մտացածին լեզուներ
Կատեգորիա:Ռուսաստանի գրականություն
Կատեգորիա:Քնարերգություն
Կատեգորիա:Ֆուտուրիզմ
Հիվանդախնամների միաբանություն

**Հիվանդախնամներ** (նաև հայտնի են որպես **հոսպիտալյերներ**, **Մալթայի միաբանություն**, **Սուրբ Հովհաննեսի հովանավորության Երուսաղեմի, Հռոդոսի և Մալթայի հյուրընկալների ինքնավար միաբանություն** *Ordre souverain militaire hospitalier de Saint-Jean, de Jérusalem, de Rhodes et de Malte* ), հիմնադրվել է 1080 թ. որպես Ամալֆի քաղաքի հոսպիտալ նրանց հիմնական գործունեությունը եղել է Սուրբ Երկրում ուխտավորների պաշտպանումը, վիրավորներին օգնություն ցուցաբերելը և աղքատներին օգնելը։ Երբ Առաջին խաչակրաց արշավանքի ընթացքում քրիստոնյաներին հաջողվեց գրավել Երուսաղեմը, 1099 թ. կազմակերպությունը դարձավ ռազմա-կրոնական միաբանություն սեփական կանոնադրությամբ։ Միաբանության վրա դրվեց առաքելություն պաշտպանել Սուրբ Երկիրը։ Մուսուլմանների կողմից Երուսաղեմի գրավումից հետո Հիվանդախնամները հաստատվեցին Հռոդոս կղզում, ապա Մալթայում։

## Միաբանության զարգացումը
Հիվանդախնամների ռազմա-կրոնական միաբանություն ստեղծվել է 1099 թ. Ժեռար Տենի կողմից։ Տենը իր միաբանության համար թագավորության տարածքում գնում էր հողեր։ Նրան հաջորդած Ռայմոն դը Պյուին Սուրբ Հարության տաճարի մոտ կառուցեց առաջին նշանակալի հիվանդանոցը։
Հիվանդախնամները և Տաճարականները միասին կառուցել են բազմաթիվ պաշտպանական ամրություններ։ 12-րդ դարի կեսերին միաբանությունը բաժանվեց եղբայր-մարտիկների և եղբայր բժիշկների միջև։ Երուսաղեմի թագավորության ծաղկման ժամանակաշրջանում հիվանդախնամներին էր պատկանում 140 բնակավայր և 7 խոշոր բերդ։

## Հաստատում Հռոդոսում
1187 թ. ընկնում է Երուսաղեմը, իսկ 1291 թ. Աքքան։ Հիվանդախնամները նախ հաստատվեցին Կիպրոսում, ապա Հռոդոսում։ Հռոդոսը անընդհատ ենթարկվում էր հյուսիսաֆիկյան ծովահենների ասպատակություններին։ XV դարում հիվանդախնամները կասեցրեցին երկու ներխուժում։ Նախ 1444 թ. Եգիպտոսի սուլթանը, իսկ 1480 թվականին հարձակվեց Մեհմեդ II-ը։ 1522 թ. Հռոդոսում ափանեց թուրքական 100 հազ. բանակը սուլթան Սուլեյմանի հրամանատարությամբ կղզին շրջապատել էին 400 նավեր։ Միաբանության առաջնորդ Ֆիլիպ Վիլյեն 7000 մարտիկների հետ միասին վեցամսյա դիմադրություն ցույց տվեցին թուրքերին, ովքեր կորցրել էին իրենց ուժերի ավելին քան մեկ երրորդ մասը, քաղաքը հանձնելու բանակցությունների ընթացքում Հիվանդախնամները ստացան հնարավորություն անվնաս լքելու կղզին։

## Հիվանդախնամների մուտքը Մալթա
1522 թ Հռոդոս կղզու կորստից հետո, ողջ մնացած ասպետներին թույլատրվեց դուրս գալ կղզուց նրանք նախ գնացին Կիպրոս, իսկ այն բանից հետո, երբ Սրբազան Հռոմեական կայսրության կայսր Կառլոս V նրանց նվիրեց Մալթա կղզին նրանք հաստատվեցին Մալթայում։ Տեղափոխվելուց հետո նրանք վերանվանվեցին Մալթայի միաբանության։

## Մալթայի մեծ պաշարում

## Անկումը
1798 թ. Նապոլեոն Բոնապարտին հաջողվեց գրավել Մալթան։ Հիվանդախնամների մեծ մասը ցրվեց, սակայն միաբանությունը շարունակեց գոյատևել։ Ռուս կայսր Պավել I-ը ապաստան տվեց շատ հիվանդախնամների Սանկտ-Պետերբուրգում։ Ռուսաստանում ապաստամ գտած հիվանդախնամները առաջնորդ ընտրեցին Պավելին։ Հիվանդախնամները շարունակեցին թուլանալ Առաջին և Երկրորդ համաշխարհային պատերազմների ժամանակ հիվանդախնամները մարդասիրական, բժշկական և բարեգործական առաքելություն ծավալեցին։

## Միաբանությունը ներկայում
Ներկայումս գործում է Մալթայի ինքնիշխան միաբանությունը, երբեմն դիտարկվում է, որպես գաճաճ պետություն։

## Ծանոթագրություններ

## Գրականություն
* Knights of Malta, 1523-1798 by Reuben Cohen
* 
* 
* 
* 

Կատեգորիա:Հիվանդախնամների միաբանություն
Լևոն Օհանջանյան

**Լևոն Վահանի Օհանջանյան** (), Ադրբեջանում խորհրդային ռեժիմի հաստատման մասնակից, կոմունիստական կուսակցության անդամ (1917)։

Աշխատել է Բալախանիում, որտեղ ծանոթացել է բոլշևիկ Ստեփան Շահումյանի հետ։ 1903 թվականին Բաքվի համընդհանուր գործադուլի ժամանակ ընտրվել է գործարանի գործադուլային կոմիտեի անդամ։ 1911 թվականին հրատարակել է «Սովրեմեննայա ժիզն» («Современная жизнь») բանվորական թերթը, որը չորս համար լույս տեսնելուց հետո փակվել է։ 1912 թվականին աքսորվել է Սիբիր։ 1917 թվականին Բաքվի առաջին խորհրդի ընտրությունների ժամանակ Օհանջանյանը ընտրվել է բանվորների դեպուտատների խորհրդի անդամ։ Կարմիր գվարդիայի շարքերում մասնակցել է Բաքվի 1918 թվականի դեպքերին։ Կոմունայի հաղթանակից հետո մեկնել է Հյուսիսային Կովկաս՝ Բաքվի պրոլետարիատին պարենային օգնություն կազմակերպելու համար։ 1924 թվականից՝ Անդրկովկասյան ֆին-ժողկոմատի վարչության պետ։ 1927 թվականից տեղափոխվել է Երևան, աշխատել Հայկոոպի համակարգում, 1928 թվականից՝ Էջմիածնի գավկոմի նախագահ, 1930 թվականից՝ գյուղտնտշինի տնօրեն։ Հետագայում կատարել է խորհրդային և տնտեսական մի շարք աշխատանքներ։

Կատեգորիա:Հայ հեղափոխականներ
Կատեգորիա:ԽՄԿԿ անդամներ
Խաչատուր Օհանջանյան

**Խաչատուր Գևորգի Օհանջանյան** (), Հայաստանում խորհրդային օկուպացիայի մասնակից։ Կոմունիստական կուսակցության անդամ 1917 թվականի ապրիլից։ Եղել է Ա․ Մելիքյանի կազմակերպած աշակերտական մարքսիստական խմբակի անդամ։ 1917 թվականին զորակոչվել է բանակ, ծավալել ագիտացիոն-պրոպագանդիստական աշխատանք։ Եղել է Ալեքսանդրապոլի դեպոյի կոմբջիջի ստեղծողներից։ Հեղափոխական գործունեության համար դաշնակցականների կողմից երկու անգամ ձերբակալվել է։ Մասնակցել է Մայիսյան խռովությանը (1920) Ալեքսանդրապոլում, հետո մեկնել Բաքու։ Դաշնակցականների փետրվարյան ապստամբության օրերին կռվել է Ելենովկայի (Սևան) ռազմաճակատում։ 1921 թվականին՝ Ալեքսանդրապոլի գավկոմի բաժնի վարիչ, 1924-1928 թվականներին՝ Էջմիածնի, ապա՝ Դիլիջանի գավկոմների քարտուղար, 1929-1930 թվականներին՝ Բորիսոգլեբսկի օկրուգկոմում հրահանգիչ, կազմբաժնի վարիչ, քարտուղարի տեղակալ, 1930 թվականից՝ Ինզայի շրջկոմի քարտուղար։ Սովորել է (1935-1936) ՀամԿ(բ)Կ ԿԿ մարքսիզմ-լենինիզմի դասընթացներում։ 1936 թվականից Կույբիշևում կատարել է կուսակցական և տնտեսական աշխատանքներ։

Կատեգորիա:1897 ծնունդներ
Կատեգորիա:1972 մահեր
Կատեգորիա:Հայ կոմունիստներ
Կատեգորիա:ԽՄԿԿ անդամներ
Կեսադա (Կոստա Ռիկա)

200px|մինի|ձախից|Սուրբ Կառլ Բոռոմեոյի տաճարը
**Կեսադա** (), քաղաք Կոստա Ռիկայում, Ալախուելա նահանգի Սան Կառլոս կանտոնի Կեսադա շրջանի կենտրոնը։

Քաղաքը տեղակայված է Կոստա Ռիկայի հյուսիսում, Կենտրոնական Կորդիլերների ստորոտին, ծովի մակարդակից 656 մետր բարձրության վրա։ Հեռավորությունը Ալախուելա նահանգի կենտրոն Ալախուելայից 79 կմ է, իսկ Սան Խոսեից՝ 90,9 կմ։ Ամենամեծ քաղաքը Կոստա Ռիկայի հյուսիս-արևմուտքում։ Տարածքը կազմում է 145,31 կմ², բնակչությունը՝ 42 060 մարդ (ըստ 2011 թվականի տվյալների)։

Տարածաշրջանի տնտեսական և քաղաքական կենտրոնն է։

Ի սկզբանե քաղաքը կոչվել է Լա Ունիոն, իսկ հետո բնակիչները անվանափոխել են Վիլլա Կեսադա։ Փոքրիկ քաղաքը «Սյուդադ» (քաղաք) կոչումը պաշտոնապես ստացել է 1953 թվականի հուլիսի 8-ին։

Առևտրի և տուրիզմի կարևոր կենտրոն է։ Հայտնի է կաշվե ապրանքների, ինչպես նաև կաթնամթերքի արտադրությամբ։ Այստեղ կան գյուղատնտեսական ապրանքներ վերամշակող ձեռնարկություններ։

Կեսադայից Կոստա Ռիկայի ֆուտբոլի առաջնությունում 25 տարի հանդես է եկել «Սան Կառլոս» ակումբը։ Մարզադաշտը «Estadio Carlos Ugalde Álvarez»-ն է։

## Ծանոթագրություններ

Կատեգորիա:Կոստա Ռիկայի քաղաքներ
Ինչպես գողանալ շանը

**Ինչպես գողանալ շանը** (հանգըլ՝ 개를 훔치는 완벽한 방법, կոր․ նոր․ ռոմ․՝ Gaereul humchineun wanbyeokhan bangbeob), 2014 թվականի հարավկորեական ֆիլմ՝ հիմնված Բարբարա Օ'Քոների համանուն վեպի վրա։

## Սյուժե
Հոր սնանկացումից հետո Ջի Սոյի ընտանիքը կորցնում է տունը և հայտնվում դրսում՝ առանց գոյության միջոցների և տանիքի։ Իրավիճակը թվում է անելանելի մինչև այն ժամանակ, երբ պատահաբար Ջի Սոյի աչքին հայտնվում է կորած շան մասին հայտարարությունը։ Վերջինիս վրա գրված էր, որ 500 դոլար կտրվի այն մարդուն, ով կվերդարձնի ընտանի կենդանուն։ Սա փոքրիկ աղջկան դրդում է այն մտքին, որ ծննդյան տոնակատարությունը նոր տանը նշելու խնդիրը կարելի է շատ հեշտ լուծել։ Դրա համար պետք է գողանալ շանը և ապա վերադարձնել՝ վերցնելով կենդանու համար նախատեսված գումարը։

## Դերերում
***Լի Ռե** ― Ջի Սո
***Լի Ջի Վոն** ― Չե Րան
***Կիմ Հյե Ջա** ― Ծեր տատիկ
***Չոի Մին Սու** ― Դե Պո
***Կան Հյե Ջոն** ― Ջոն Հյոն
***Լի Չոն Հի** ― Սու Յոնգ
***Լի Հոն Գի** ― Սոկ Գու
***Լի Կի Յոն** ― տնօրեն Փակ
***Ջո Ըն Ջի** ― Չե Րանի մայրը
*Տաբլո
***Կիմ Վոն Հյո** ― ոստիկան
***Կիմ Ջե Հվա** ― տնային ուսուցիչ
***Հոն Ըն Տեկ** ― Ջի Սոկ
***Կիմ Դո Յոպ** ― Մին Սոբ
***Սամ Հեմինգթոն**

## Մրցանակներ և առաջադրումներ

## Տես նաև
* Իմ ուղին (ֆիլմ, 2011)

## Ծանոթագրություններ

## Արտաքին հղումներ
* 
*

Կատեգորիա:2010-ականների կորեերեն ֆիլմեր
Կատեգորիա:2014 ֆիլմեր
Կատեգորիա:Ամերիկյան վեպերի էկրանավորումներ
Կատեգորիա:Գրական ստեղծագործությունների էկրանավորումներ
Կատեգորիա:Կորեերեն ֆիլմեր
Կատեգորիա:Հարավկորեական դրամա ֆիլմեր
Կատեգորիա:Հարավկորեական ֆիլմեր
Mr. Saxobeat

**«Mr. Saxobeat»**, ռումինացի երգչուհի Ալեքսանդրա Ստանի սինգլը՝ թողարկված 2010 թվականին։ Երգը հաջողության է արժանացել Ռումինիայում, որտեղ մի քանի շաբաթ զբաղեցրել է առաջին հորիզոնականը սինգլների հիթ-շքերթներում։ Երգը հաշվով երրորդն է, որը Ստանը թողարկել է իր ողջ կարիերայի ընթացքում։

## Տեսահոլովակ
Պաշտոնական տեսահոլովակի թողարկումը կայացել է 2010 թվականի նոյեմբերի 15-ին։

## Քննադատների արձագանք
Illvibes-ն ասել է, որ երգը նրան դուր է եկել, անվանելով այն «վարակիչ»։

## Ելույթներ հիթ-շքերթներում
Երգը ունեցել է մեծ հաջողություն երգչուհու հայրենիքում՝ Ռումինիայում, որտեղ նա հասել է առաջին հորիզոնականի, և մնացել է այնտեղ ութ շաբաթ անընդմեջ, և դարձել է 2010 թվականին առաջինը Ռումինիայում այդ հորիզոնականն ամենաերկարն զբաղեցրած երգերի շարքում։

Ֆրանսիայում «Mr. Saxobeat»-ը ընդգրկվել է պաշտոնական թվային ներբեռնմամբ, ստեղծված SNEP-ի կողմից, երկու շաբաթվա ընթացքում հասնելով այնտեղ իներորդ հորիզոնականի։

Իսպանիայում երգը ներբեռնվել է 47-րդ հորիզոնակնում տեղային սինգլների հիթ-շքերթներում։ ԱՄՆ-ի Billboard Hot 100 հիթ-շքերթում երգը հասել է երկրորդ հորիզոնականի։

## Համերգային կատարում
Ալեքսանդրա Ստանը կատարել է երգը L!ve Revolution-ում, նվիրված Ամանորին։ Ելույթը դրական է գնահատվել MTV-ի կողմից, որը Ստանին անվանել է ամբողջ շոուի ամենահամարձակ երգչուհի։

## Թողարկման պատմություն

## Երգացանկ

* **Digital download**/**French CD single**
# "Mr. Saxobeat" (Radio Edit) – 3:15
# "Mr. Saxobeat" (Extended Mix) – 4:16

* **UK Digital EP**
# "Mr. Saxobeat" (UK Radio Edit) – 2:31
# "Mr. Saxobeat" (Extended Mix) – 4:15
# "Mr. Saxobeat" (Hi Def Radio Edit) – 3:00
# "Mr. Saxobeat" (Hi Def Mix) – 6:53
# "Mr. Saxobeat" (Kenny Hayes Mix) – 5:30

* **Italian CD single**
# "Mr. Saxobeat" (Paolo Noise Radio Edit) – 3:33
# "Mr. Saxobeat" (Paolo Noise Extended) – 6:04
# "Mr. Saxobeat" (Gabry Ponte Radio Edit) – 3:02
# "Mr. Saxobeat" (Gabry Ponte Extended) – 6:03
# "Mr. Saxobeat" (Ali6 Remix) – 3:22
# "Mr. Saxobeat" (Wender Remix) – 5:55

* **German digital download**
# "Mr. Saxobeat" (Radio Edit) – 3:15
# "Mr. Saxobeat" (Acoustic Version) – 3:01
# "Mr. Saxobeat" (Extended Version) – 4:16
# "Mr. Saxobeat" (Bodybangers Remix) – 5:51
# "Mr. Saxobeat" (Bodybangers Remix Edit) – 3:23

* **German CD single**
# "Mr. Saxobeat" (Radio Edit) – 3:17
# "Mr. Saxobeat" (Acoustic Version) – 3:03

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Հավաստագրումներ

|-
!scope="row"|Ֆրանսիա (SNEP)
|
|97,000
|-

 
 
!scope="col" colspan="3"|Streaming
|-

!scope="row"|Աշխարհ
|
|~1,000,000
|-

## Ծանոթագրություններ

Կատեգորիա:2010 երգեր
Կատեգորիա:2010 սինգլներ
Կատեգորիա:Ալեքսանդրա Ստանի սինգլներ
Ալայան կուրամկնիկ

**Ալայան կուրամկնիկը** (Ellobius alaicus) համստերանմանների ընտանիքին պատկանող կրծողների տեսակներից է։ Այն հայտնի է Ղրղզստանից, որտեղ այն հայտնաբերվել է՝ բարեխառն կլիմայական պայմաններ ունեցող խոտհարքում, որը գտնվում է Ալայի լեռնաշղթայում։ Նրան սպառնում է բնաջնջում։

Կատեգորիա:Ղրղզստանի կենդանական աշխարհ
Տոմս դեպի Vegas (ֆիլմ)

**«Տոմս դեպի Ve ́gas»**, կինոկատակերգություն արտադրված Ռուսաստանի և ԱՄՆ-ի կողմից։ Ֆիլմը էկրաններ է բարձրացել 2013 թվականի հունվարի 24-ին։ Ֆիլմը տևում է 1 ժամ ու 32 րոպե կամ ընդամենը 92 րոպե։ Ֆիլմի մյուս անվանումն է «Տոմս դեպի Վեգաս» կամ «Билет на Вегас», «Билет на Vega$»: Ֆիլմը նկարահանվել է Մոսկվայում, Լաս Վեգասում և Յուտա շրջանում գտնվող անմարդաբնակ վայրերում, որն էլ գտնվում է մի փոքր հեռու Սոլթ Լեյկ Սիթիից։

## Սյուժե
Երիտասարդ զույգը՝ Մաքսը և Լիզան, հենց, որ ավարտում են համալսարանը, որոշում են ապրել միասին։ Բայց առաջին հենց գիշերում, նրանք կռվում են։ Այլևս նրանց ոչինչ չի կապում, բացի մի լոտոյի տոմսից։ Մինչ նրանք վիճում էին իրար հետ, նրանց ընկերները՝ Դիման և Օլեսան իմանում են, թե, որն է հաղթող թվերը, և ով է դառնալու Լաս Վեգասի տոմսերի տերը։ Այդ թիվը և Մաքսի մոտ գտնվող լոտոյի թիվը համընկնում են միմյանց հետ։ Նրանք բացի Լաս Վեգասի տոմսերից կաշխատեին 150 000 000 ռուբլի գումար կամ 5 418 000 $ գումար։

Նրանք որոշում են մեկնել միասին, և նրանք մեկնում են աշխարհի ամենահարուստ քաղաքներից մեկը՝ Լաս Վեգաս։ Նրանք սակայն չգիտեին, որ Դիմայի հետևից ընկած են մի խումբ բանդիտներ։ Դիման պետք է վճարեր շատ մեծ գումարներ, շատ լուրջ մարդկանց, որովհետև խփել էր մի թանկանոց ավտոմեքենա։ Նրանք հանդիպում են մի էմիգրանտի՝ Գարիկին, որն էլ շատ մեծ երկրպագուն էր Էլվիս Փրեսլիի։ Գարիկը հույս ուներ, որ նրան կհաջողվեր, առանց Գրին-քարտի հասնել Լաս Վեգաս։ Գերի վերցնելով Դիմային, նա իմանում է թե ինչու են նրանք գնում Լաս Վեգաս։ Գարիկը շատ արագ հասկանում է, թե ինչպիսի հաջողություն է իրեն սպասում, և սկսում է տոմսի մեծ որսը։

Արթնանալով, Մաքսը, Լիզան, Դիման և Օլեսյան իրենց գտնում են մի անծանոթ մեքենայի մեջ։ Նրանց մոտ առաջանում են մի շարք հարցեր՝ թե ինչպես նրանք այդտեղ հայտնվեցին, այս ինչ մեքենա է, և ամենագլխավորը որտեղ է տոմսերը։ Դիման խոստովանում է, որ տեսել է մի անծանոթ «Էլվիսի» հագուստով մի մարդու։ Գլխավոր հերոսները սկսում են Գարիկի որոնողական աշխատանքները, չիմանալով, որ նրա մոտից տոմսերը վերցրել է պարեկային ոստիկանությունը։ Իսկ ավտոմեքենան իրականում պատկանում էր մեքսիկացի մաֆիայի ղեկավար՝ պարոն Չիչային։ Իսկ մրցանակի շնորհմանը մնում էր շատ քիչ ժամանակ։

## Դերերում
Ներքևում ցուցադրվում են այն դերասաններին, ովքեր նկարահանվել են հետևյալ ֆիլմում։

## Նկարահանող անձնաակազմ
* Պրոդյուսերներ - Արմեն Գրիգորյան, Միքաել Գալուստյան, Արմեն Անանիկյան
* Ռեժիսոր - Գոռ Կիրակոսյան
* Ռեժիսորի օգնական - Թոնի Ադլեր
* Կրեատիվ պրոդյուսեր - Եվգենի Այվազյան
* Գործադիր պրոդյուսեր - Մարալ Ջերեջյան
* Սցենարի հեղինակներ - Իրինա Պավիվարովա, Սերգեյ Կալուժանով, Գոռ Կիրակոսյան
* Օպերատոր - Ֆիլիպ Վանդևալ
* Կոմպոզիտոր - Քրիս Հաջյան
* Մոնտաժող - Իգոր Օտդելնով

## Ծանոթագրություններ

Կատեգորիա:2010-ականների ռուսերեն ֆիլմեր
Կատեգորիա:2013 ֆիլմեր
Կատեգորիա:Ամերիկյան կինոկատակերգություններ
Կատեգորիա:Գոռ Կիրակոսյանի ֆիլմեր
Կատեգորիա:Ռուսական կինոկատակերգություններ
Լելե (Էն)

**Լելե** (, lelɛks), կոմունա Ֆրանսիայի արևելքում՝ Էն (գավառ)ում։ Զբաղեցնում է 17.7 կմ2 տարածք։ Յուրա լեռներում լեռնադահուկային ամենաբարձր հանգստավայրն է (1680 մ)։

## Բնակչություն

մինի|ձախից|Տեսարան Լելեի լեռնադահուկային հանգստավայրի բարձունքից

Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Մադրիդի ծովային թանգարան

**Մադրիդի ծովային թանգարան** (), պետական թանգարան Իսպանիայի մայրաքաղաք Մադրիդում։ Նվիրված է Իսպանիայի ավանդույթներին, պատմությանը և ծովային գործունեությանը։

## Պատմություն
Իսպանիայի ծովային թանգարանը հիմնադրվել է 1792 թվականի սեպտեմբերի 28-ին։ Թանգարանի հիմնադիրը համարվում է Իսպանիայի թագավոր Կառլ IV-ը։

Թանգարանի ցուցահանդեսում ներկայացված են տարբեր ռազմածովային նկարներ, զենքեր, նավեր, նավաստիների իրեր։ Թանգարանի հավաքածուն սկսում է 15-րդ դարից և հասնում մինչև մեր օրեր։

Թանգարանում է պահվում նաև Ամերիկա աշխարհամասի ամենահին քարտեզը։

## Ծանոթագրություններ

## Արտաքին հղումներ

* Թանգարանի պաշտոնական կայքը

Կատեգորիա:Մադրիդի թանգարաններ
Կատեգորիա:Ծովային թանգարաններ
Կատեգորիա:1792 հիմնադրված թանգարաններ
Մտածիր և հարստացիր

**Մտածի՛ր և հարստացի՛ր**  կամ **Խորհի՛ր և կհարստանաս** (), ամերիկացի գրող, լրագրող և հոգեբան Նապոլեոն Հիլլի գրքերից մեկն է։ Առաջին անգամ հրատարակվել է 1937 թվականին։ Չնայած նրան, որ գրքի անվանումից ենթադրվում է, որ այս գիրքը պետք է խոսեր միմիայն հարստանալու մասին, սակայն ըստ հեղինակի գրքի փիլիսոփայական ոճը կարող է օգտագործվել որպես օգնություն առ այն, որ մարդիկ հասնեն հաջողությունների բոլոր ոլորտներում։ Որպես օրինակ, սպորտի տեսաբան Ջիմ Մյուրրին գրում է, որ այս գիրքը օգնել է 1973 թվականին Քեն Նորթոնին Մուհամմեդ Ալիի հետ մարտի ժամանակ։

Բիզնես-բեստսելեր BusinessWeek-ում գիրքը զբաղեցնում է 6-րդ հորիզոնականը։ Գիրքը նաև տեղ է զբաղեցնում Ջոն Մաքսվելիի* A Lifetime «Must Read» Books List*-ում։

1970 թվականին, Հիլլիի մահանալու օրվա դրությամբ, գիրքը վաճառվել էր մոտ 20 միլիոն օրինակով։

## Գրքի ստեղծման պատմությունը
Սովորել է համալսարանում և աշխատելով որպես թղթակից՝ սկսել է նյութ հավաքել հայտնի մարդկանց կարիերայի մասին։ 1908 թվականին նա հանդիպել է Էնդրյու Կարնեգիին, ով առաջարկել է նրան հարցազրույց վերցնել 500 հաջողակ ամերիկացիներից և դուրս բերել հաջողության համապարփակ բանաձևը։ 1928 թվականին՝ Կարնեգիի հետ խոսակցությունից ուղիղ 20 տարի անց՝ Հիլլը հրապարակել է առաջին գիրքը՝ անձնական հաջողությանը հասնելու իր փիլիսոփայությունը։

## Բովանդակություն
«Մտածի՛ր և հարստացի՛ր» գրքի տեքստը հիմնվում է Հիլլի ավելի վաղ գրած «*Հաջողության օրենք*» գրքի վրա և ավելի քան քսան տարվա հետազոտությունների արդյունք է հանդիսանում։ Հետազոտությունները հիմնված էին մեծ քանակության հաջողակ մարդկանց հետ համագործակցելու վրա։ Հիլլը ուսումնասիրել է այդ մարդկանց բնութագրերը և մշակել տասնվեց «օրենքներ», որոնք պետք է կիրառվեն հաջողության հասնելու համար։

## Հրատարակություն
thumb|200px|right|Նապոլեոն Հիլը ամրացնում է «Մտածիր և հարստացիր» գիրքը
### Ինքնօրինակ տարբերակ
«Մտածիր և հարստացիր» գիրքն առաջին անգամ հրատարակվել է 1937 թվականի մարտ ամսին։ Չնայած սահմանափակ գովազդող ընկերությունների, գրքի նախնական տպաքանակը եղել է 5000 օրինակ, որոնք վաճառվել են վեց շաբաթվա ընթացքում։ Ամեն գիրքն արժեր 2,5 դոլար։ Դրանից հետո, երբ շուկա մտավ երկրորդ հրատարակված տպաքանակը, դրանք նույնպես վաճառվեցին վեց շաբաթվա ընթացքում։

### 1965-ականների տարբերակ
1965 թվականին գիրքը վերահրատարակվեց *Fawcett Publications* հրատարակչության կողմից։

### 21-րդ դարի տարբերակ
2004 թվականին տեքստի վերանայված տարբերակը լույս է տեսել *Think and Grow Rich: The 21st-Century Edition: Revised and Updated* վերնագրի ներքո։ Այս տարբերակի խմբագիր Բիլլ Հարթլին խմբագրական մեկնաբանությունների հետ համատեղ ներկայացնում է Հիլլի ժամանակակից սկզբունքների օրինակներ։

### Ինքնօրինակ, վերականգնված և ուղղված տարբերակներ
2004 թվականին, Ռոսս Քորնուելլը հրատարակել է իր գրքի ինքնօրինակ տարբերակը «*Think and Grow Rich!: The Original Version, Restored and Revised»* անվանմամբ, վերականգնելով բովանդակությունը միմիայն սակավաթիվ փոփոխություններ անելով։

## Ծանոթագրություններ

## Արտաքին հղումներ
* Մտածի՛ր և հարստացի՛ր գիրքը Զանգակ հրատարակչությունում
* The Napoleon Hill Foundation
*Article on chapter 14 (The Sixth Sense) of Think and Grow Rich: ''Napoleon Hill's Invisible Counselors'' by Brett and Kate McKay
*Smarter Comics (2012) 

Կատեգորիա:1937 գրքեր
Կատեգորիա:1937 ոչ գեղարվեստական գրքեր
Կատեգորիա:Անգլերեն գրքեր
Կատեգորիա:Անգլերեն գրքեր
Միկիի սուրբծննդյան պատմությունը

**Միկիի սուրբծննդյան պատմությունը** ()- կարճամետրաժ մուլտֆիլմ է, 1983 թվականին հրապարակել է The Walt Disney Company ընկերությունը։ Մուլտֆիլմում մասնակցում են նաև ուրիշ Դիսնեյի հերոսներ, որոնցից են Միկի Մաուսը, Պիտը, Սկրուջ ՄաքԴակը և ուրիշներ։

Մուլտֆիլմին տվել են «Օսկար» մրցանակը ամենալավ անիմացիոն կարճամետրաժ ֆիլմի համար, 1948 թվականից հետո դա առաջին կարճամետրաժ ֆիլմն էր Միկի Մաուսի մասնակցությամբ։

## Սցենար
1943 թվականի Սուրբ ծննդյան երեկոյին, երբ Անգլիայի բնակիչները սպասում էին տոնին, Էբինեյզեր Սկրուջը, գտնվելով իր գրասենյակում, մտածում էր միայն գումարի մասին։ Բոբ Կրետչիտը, ով նրա ծառայողն էր ստանալով շատ քիչ աշխատավարձ, համառ աշխատում էր։ Նա հարցնում է Սկրուջին, որ կարող է սուրբծննդյան օրվա կեսը հանգստանալ, որին Էբինեյզերը պատասխանում է, որ հանգիստը չի վարձատրվի։ Երբ հավաքարարները մոտենում էին նրան և խնդրում զոհաբերություն, Սկրուջը մերժում էր, ասելով, որ եթե նա հավաքարներին գումար տա, աղքատները էր աղքատ չեն լինի և նրանք էլ կզրկվեն աշխատանքից։ Էբինեյզերի ուրախ զարմիկ՝ Ֆրեդը հրավիրում է Սկրուջին սուրբծննդյան հյուրասիրեւթյան, բայց նա մերժում է։

Ավելի ուշ, երբ Սկրուջը տուն է վերադառնում, նրան է հանդիպում Մառլի Ջեյկոբի ուրվականը, ով մահացել էր յոթ տարի առաջ։ Իր կատարած դաժանությունների համար նա ամբողջ հավերժություն պետք է կրի ծանր շղթաներ։ Նա զգուշացնում է Սկրուջին, որ նա փոխվի, հակառակ դեպքում նա կարժանանա իր ճակատագրին և այդ գիշեր նրան կայցել են երեք սուրբծննդյան հոգիներ։

Առաջինը ցույց կտա Սկրուջի անցյալը, թե ինչպես վերջնականապես խզեց կապերը կնոջ՝ Իզաբելի հետ։

Երկրորդը Սկրուջին բերում է Բոբ Կրետչիտի տան մոտ, այնտեղ նա տեսնում է աղքատ ընտանիքին, ովքեր չնայելով դժվարություններին պահում են սուրբծննդյան ոգին։ Բոբի որդին՝ Թիմը, ուժեղ ցավեր ուներ, երբ Սկրուջը հարցնում է, թե ինչ է պատահել Թիմի հետ, երկրորդ հոգին անհետանում է և իր հերթափոխին է գալիս երրորդ հոգին։ Էբինեյզերը տեսնում է, որ Կրետչետների ընտանիքը ողբում են Բոբի գերեզմանի վրա։ Սկրուջը հարցնում է թե ապագան արդյոք փոխվելու՞ է և այդ պահին տեսնում է նոր փորված գերեզման, իսկ տապանաքարի վրա փորագրված էր իր անունը։ Երրորդ հոգին հենց այդ պահին Սկրուջին հրում է լավայով լցված դագաղի մեջ։

Սուրբծննդյան առավոտը Սկրուջը արթնանում է։ Ստանալով հնարավորություն ամեն ինչ շտկելու, նա արագ դուրս է գալիս փողոց։ Այնտեղ նա տեսնում է երկու հավաքարարների և նրանց տալիս հարյուր ոսկեդրամ։ Ճանապարհին հանդիպում է զարմիկ Ֆրեդին և ասում, որ անպայման կգա տոնական ընթրիքին։ Գնում է խաղալիքներ, լցնում է պարկի մեջ և այցելում Բոբ Կրետչիտի տուն։ Սկրուջը Թիմին ասում է, որ նրան բերել է պարկ՝ կեղտոտ սպիտակեղենով և կոպիտ ավելացնում, որ էլի կբերի, բայց պարկի մեջ խաղալիքներ են լինում։ Սկրուջը տեղեկացնում է իր աշխատողին, որ նրան փոխարինող կգտնի։ Իսկ Թիմը Սկրուջին ասում է. «Աստված պահպանի ձեզ»։

## Ծանոթագրություններ

## Արտաքին հղումներ
* Рождественская история Микки  на сайте Big Cartoon DataBase

Կատեգորիա:1980-ականների անգլերեն ֆիլմեր
Կատեգորիա:1983 մուլտֆիլմեր
Կատեգորիա:Walt Disney ստուդիայի կարճամետրաժ մուլտֆիլմեր
Կատեգորիա:Ամերիկյան մուլտֆիլմեր
Կատեգորիա:Գրական ստեղծագործությունների էկրանավորումներ
Պարային քարտ

[thumb|[1887 թվականի հունվարի 11-ի պարային քարտ, որտեղ գրված են երեկոյան պարահանդեսի բոլոր պարերը՝ վալս, պոլկա, սուսերապար, կադրիլ, յուրաքանչյուր պարի դիմաց դատարկ տարածք է, որտեղ պետք է գրանցել պարի զուգընկերոջ անունը: Միջոցառումից հետո քարտը պահում են որպես հուշանվեր]]
**Պարային քարտ** կամ *պարահանդեսի ծրագիր* (programme du bal) (գերմաներեն հայտնի է որպես *Tanzkarte*), օգտագործվում է կանանց կողմից՝ գրանցելու տղամարդկանց անունները, ում հետ պատրաստվում են պարել պարահանդեսի հերթական պարը։

## Պատմություն
Քարտերն ի հայտ են եկել 18-րդ դարում, սակայն լայնատարած կիրառվել են 19-րդ դարում Վիեննայում հատկապես Fasching-ի (կառնավալ Գերմանիայում, Շվեյցարիայում և Ավստրիայում) և Մեծ պասի ժամանակահատվածում։

Պարային քարտը դեկորատիվ կազմով գրքույկ է, որտեղ ցուցակագրված են պարերի վերնագրերը, կոմպոզիտորները և այն անձը, ում հետ կինը մտադիր է պարելու։ Սովորաբար քարտի կազմին գրվում է պարահանդեսի հովանավոր կազմակերպության անվանումը։ Քարտն ունի դեկորատիվ պարանիկ, որը կինը կարող է կապել իր դաստակին կամ ամրացնել պարահանդեսային զգեստին։

19-րդ դարից մինչև Առաջին համաշխարհային պատերազմ Ավստրո-Հունգարիայի էլիտայի համար քարտերը զարդարում էին թանկարժեք մետաղներով ու ոսկով։

## Այլ կիրառումներ
Մեր ժամանակներում «պարային քարտ» արտահայտությունը օգտագործվում է փոխաբերական իմաստով։ Երբ որևէ մեկն ասում է՝ գրանցիր ինձ քո պարային քարտում, ի նկատի ունի «գտիր ազատ ժամանակ ինձ համար», «քարտում դատարկ տեղ չկա» նշանակում է՝ չնայած հետաքրքրվածությանը, միմյանց տրամադրելու ժամանակ չունեն։

ԱՄՆ զինված ուժերի օդային անձնակազմը սովորաբար օգտագործում է այս տերմինը թռիչքային փորձարկումների ժամանակ։ «Պարային քարտը» պարունակում է վարչական տվյալներ առաքելության, օդանավի, անձնակազմի, կատարվելիք զորավարժությունների մասին։ Քարտը ծառայում է որպես թռիչքային ցուցակ։

## Պատկերասրահ

Dance card.jpg |Gladys Ewing պարային քարտ, 1912
St. John's Wood Dance Card 1886.jpg| St John's Wood, Queensland (Ավստրալիա), պարային քարտ, 1886


## Ծանոթագրություններ

## Արտաքին հղումներ
* See more examples of dance cards from the early 20th century at University of Houston Digital Library 
* Shall We Dance?  A collection of dance cards from Special Collections and College Archives at Gettysburg College (1882-1949). Retrieved August 17, 2015.

Կատեգորիա:Մշակույթ
Լուիս Վասկես դե Պարգա

**Լուիս Վասկես դե Պարգա** (, ), իսպանացի պատմաբան, հնագետ,  ակադեմիկոս։

## Կենսագրություն
Լուիս Վասկես դե Պարգան ծնվել է 1908 թվականի փետրվարի 21-ին Մադրիդում։ 1927 թվականին ստացել է փիլիսոփայության և արվեստի գծով կրթություն: 1930 թվականից սկսել է աշխատել Ազգային հնագիտական թանգարանում: Իր դոկտորական ատենախոսության մեջ նա անդրադարձել է Վամբա թագավորին: Որպես հնագետ պեղումներ է կատարել Ռեկոպոլիսում և Պամպլոնայում: 1973 թվականի մայիսի 18-ին ընտրվել է Թագավորական պատմական ակադեմիայի ակադեմիկոս և մինչև մահը՝ 1994 թվականի հոկտեմբերի 26-ը, աշխատել է ակադեմիայում: Աշակերտել է Կլաուդիո Սանչես Ալբորնոսին:

## Մատենագիտություն
* Anes, Gonzalo (10 de noviembre de 1994). «Luis Vázquez de Parga, historiador». El País.
* Bértolo Ballesteros, José Manuel; Ferro Pego, Luís Manuel (2009). «Un conde de Pallares en Santa Mariña de Ribeira, A Estrada» (pdf). A Estrada: Miscelánea histórica e cultural (12)։ 295–314. ISSN 1139-921X.
* Gil Fernández, Juan (1995). «Luis Vázquez de Parga (1912-1994)» (pdf). Habis (26)։ 7–8. ISSN 0210-7694
* Ladero Quesada, Miguel Ángel (1995). «Cuatro académicos de la Historia: Luis Vázquez de Parga Iglesias (1908-1994); Julio Caro Baroja (1914-1995); José Antonio Rubio Sacristán (1903-1995); Emilio García Gómez (1905-1995)» (pdf). Medievalismo: boletín de la Sociedad Española de Estudios Medievales. (5). ISSN 1131-8155.
* Mezquíriz Irujo, María Ángeles (2010). «Homenaje a Luis Vázquez de Parga» (pdf). Trabajos de arqueología Navarra (22)։ 5–11. ISSN 0211-5174
* VV.AA (1995). «Necrológica del Excmo. Don Luis Vázquez de Parga e Iglesias». Boletín de la Real Academia de la Historia. CXCII (2)։ 203–208. ISSN 0034-0626.

## Ծանոթագրություններ

## Արտաքին հղումներ
*«Obra de Luis Vázquez de Parga» en Dialnet

Կատեգորիա:Իսպանացի պատմաբաններ
Կատեգորիա:Իսպանացի հնագետներ
Կատեգորիա:Ակադեմիկոսներ
Կատեգորիա:Մադրիդի Կոմպլուտենսե համալսարանի շրջանավարտներ
Խոակին Մարիա դե Նավասկես

**Խոակին Մարիա դե Նավասկես** (, ), իսպանացի պատմաբան, վիմագրության, թանգարանագիտության և դրամագիտության փորձագետ։ Թագավորական պատմական ակադեմիայի անդամ։

## Գործունեություն
Աշակերտել է Մանուել Գոմես-Մորենոյին։ Եղել է տարբեր թանգարանների տնօրեն-համադրող, մասնավորապես՝ ղեկավարել է Մադրիդի Ազգային հնագիտական թանգարանը։ 1950 թվականին ղեկավարել է Մադրիդի կենտրոնական համալսարանի վիմագրության և դրամագիտության ամբիոնը։

## Երկեր
* Joaquín María de Navascués (1953). El concepto de la epigrafía. Real Academia de la Historia.

## Ծանոթագրություններ

## Աղբյուրներ
* Ruiz Trapero, María (1975). Homenaje al profesor Navascués. *Cuadernos de Prehistoria y Arqueología Universidad Autónoma de Madrid*, **2**: 15-29.

## Արտաքին հղումներ
* Joaquín María de Navascués en la Biblioteca Virtual Miguel de Cervantes
* Universidad de Alcalá. Joaquín María de Navascués 

Կատեգորիա:Իսպանացի պատմաբաններ
Կատեգորիա:Մադրիդի ազգային հնագիտական թանգարանի տնօրեններ
Կատեգորիա:Սարագոսա քաղաքում ծնվածներ
Կատեգորիա:Մադրիդ քաղաքում ծնվածներ
Կատեգորիա:Իսպանացի հնագետներ
Կատեգորիա:Իսպանացի դրամագետներ
Ժառնակ-Շամպայն

**Ժառնակ-Շամպայն** (), համայնք Ֆրանսիայում՝ Պուատու-Շարանտ երկրամասի Ծովափնյա Շարանտ գավառի Ժոնզակի շրջանում։ Մտնում է Արշյակ կանտոոնի կազմի մեջ։

Համայնքի INSEE կոդ՝ 17027։

## Բնակչություն
Համայնքի բնակչությունը 2010 թվականին կազմում էր 472 մարդ։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ. Ժառնակ-Շամպայն 

Կատեգորիա:Ֆրանսիայի համայնքներ
Մադրիդի Կոմպլուտենսե համալսարան

**Մադրիդի Կոմպլուտենսե համալսարան** ( կամ *Մադրիդի համալսարան*, ) հասարակական և հետազոտական համալսարան Մադրիդում, որը աշխարհի ամենահին համալսարաններից մեկն է։ Համալսարանում ուսանում է 86.000 ուսանող և համարվում է Իսպանիայի ամենաբարձրակարգ համալսարաններից մեկը։ Այն տեղակայված է Սյուդադ Յունիվերսիտարիա թաղամասում և հատվում է Պոզուելո դե Ալակրոն բնակավայրի հետ։

Իր գոյատևման յոթ դարերի ընթացքում Մադրիդի համալսարանը անգնահատելի ներդրում է ունեցել գիտության, ժամանակակից արվեստի և քաղաքական առաջնորդության բնագավառներում։ Շրջանավարտներից են հայտնի փիլիսոփաներ (Խոսե Օրտեգա ի Գասսետ, Իգնատիոս դե Լոյոլա, Թոմաս դե Վիլանովա), գրողներ (Ֆեդերիկո Գարսիա Լորկա, Անտոնիո դե Նեբրիխա, Պեդրո Կալդերոն դե լա Բարկա), Գիտնականներ (Սանտյագո Ռամոն ի Կախալ, Սևերո Օչոա, Անդրես Մանուել դե Ռիո), պատմաբաններ (Խուան դե Մարիանա), Ռազմական գործիչնոր (Դոն Խուան Աուստրացի, Ալեքսանդր Ֆարնեսե, Կարդինալ Կիսներոս), օտարերկրյա առաջնորդներ (Կարդինալ Մազարին, Խոսե Ռիզալ) և Իսպանիայի շատ վարչապետներ։ 1785 թվականին համալսարանը առաջիններից էր աշխարհում, որը դոկտորի կոչում էր շնորհում իգական սեռի ուսանողներին։ Ունենալով թագավորական հովանավորչություն 1857 թվականին, համալսարանը միակ կառույցն էր Իսպանիայում, որը իրավունք ուներ դոկտորի կոչում շնորհել Իսպանական կայսրության տարածքում։

Վերջին տարիներին համալսարանի շրջանավարտները ստացել են բազմաթիվ գիտական մրցանակներ, այդ թվում Նոբելյան մրցանակ (7), Աուստրիասի արքայազնի մրցանակ (18), Միգել դե Սերվանտես մրցանակ (7), բացի այդ զբաղեցրել են տարբեր բարձրաստիճան պաշտոնններ միջազգային և եվրոպական հեղինակավոր կառույցներում։ Համաձայն *El Mundo* ամսագրի համալսարանը համարվում է Իսպանիայի ամենահեղինակավոր ակադեմիական կառույցը։

## Ծանոթագրություններ

Կատեգորիա:Իսպանիայի համալսարաններ
Կատեգորիա:Մադրիդի Կոմպլուտենսե համալսարանի շրջանավարտներ
Կատեգորիա:1293 հիմնադրումներ Իսպանիայում
Երկհայելային պարաբոլային անտենաներ

**Երկհայելային պարաբոլային անտենաները** բաղկացած են երկու հայելուց և ճառագայթիչից։ Գլխավոր հայելին պտտման պարաբոլոիդ է։
Դասական օպտիկայի կանոններին հարմարվելով՝ կիրառում են Կասեգրենի և Գրեգորիի համակարգեր, ուր երկհայելային անտենայի բացվածքում դաշտի հարթ ճակատը ձևավորվում է հայելային մակերևույթներից երկակի անդրադարձման արդյունքում։ Համարում ենք, որ կիզակետում շրջուղղված (իզոտրոպ) ճառագայթիչ է։ Այդ իզոտրոպ լինելու պայմանն անհրաժեշտ է որոշակի անկյան սահմաններում, կարևոր է, որ ճառագայթիչն ունենա սֆերիկ փուլային ճակատ։ Երկհայելային անտենան մեկ հայելայինից ավելի լավ պարամետրեր կունենա, եթե երկրորդ հայելին լինի երկրորդ կարգի կոր, այսինքն՝ էլիպս կամ հիպերբոլ։ Նախակիզակետային հիպերբոլիկ երկրորդական հայելիով համակարգերի դասը կոչվում է Կասեգրենի համակարգ։ Խոսելով կիզակետ հասկացության մասին՝ նկատի ունենք կետը, որ կոչվում է առաջին հայելու կիզակետ, պետք է տարբերել նախակիզակետային անտենաները հետկիզակետայիններից։ Այսինքն՝ կիզակետի համեմատ որտեղ գտնվում է փոքր հայելին, հետևաբար այդ տիրույթը կլինի նախակիզակետային կամ հետկիզակետային։ Որպես կանոն, նախակիզակետային փոքր հայելիները ուռուցիկ են, իսկ հետկիզակետայինները՝ գոգավոր։ Դիտարկենք երկհայելային անտենայի մեկ այլ համակարգ, որը դասական օպտիկայում ճանաչված է որպես Գրեգորիի համակարգ։

Երկհայելային անտենաները ունեն հետևյալ առավելությունը ՝

1) Ավելացած է ՄՕԳ -ը, քանի որ գոյացել է բացվածքում ամպլիտուդային բաշխվածությունը հարթեցնելու ևս մեկ հնարավորություն կամ ևս մեկ ազատության աստիճան։
2) Կոնստրուկտիվ տեսակետից ավելի հարմար է ամուր հենարաններ պատրաստել՝ անշարժ երկրորդական հայելու համար։

Թերությունները՝

1) Առկա է երկրորդ հայելու պատրաստման անհրաժեշտություն։
2) Ճառագայթիչի համար ճառագայթման անկյունը ավելի փոքր է։ Կպահանջվեն ճառագայթիչներ, որոնց դիագրամն ավելի նեղ է, փոքր հայելու մակերեսը արդյունքում կարող է անհավասարաչափ ճառագայթվել կամ կարող է հոսանքների հետհոսք գոյանալ փոքր հայելու հետնամասում, ինչը արդյունքում երկու դեպքում էլ հանգեցնում է կողային թերթիկների մակարդակի աճի և սեփական աղմուկների ավելացման։

## Արտաքին հղումներ
* ԱՆՏԵՆԱՆԵՐ հեղինակներ՝ Ա. Ս. Սարգսյան, Պ. Մ. Հերունի, Ս. Մ. Մարտիրոսյան
http://www.dissercat.com/content/radiogolograficheskaya-izmeritelnaya-sistema-dlya-yustirovki-radioteleskopov-seti-kvazar

Կատեգորիա:Անտենաներ
24 Hours (երգ)

«**24 Hours**», ամերիկացի ռեփեր և երգիչ Թիֆլայի երգը, որում իր մասնակցությունն ունի նաև ամերիկացի ռեփեր Թու Չեյնսը։ Այն թողարկվել է 2014 թվականի մայիսի 12-ին՝ որպես Թիֆլայի «Starr» կոչվող առաջին ալբոմի առաջին սինգլ։ Երգի պրոդյուսերն է DJ Mustard-ը։

## Թողարկում
Երգը համացանցում հայտնվեց 2014 թվականի մարտի 26-ին, իսկ որպես սինգլ այն թողարկվեց մայիսի 12-ին։ Երգը ընդգրկվել է Թիֆլայի «Starr» անվանումը կրող առաջին ալբոմում, որն վաճառքի է դուրս եկել 2015 թվականի հունվարի 30-ին։ Երգի պաշտոնական ռեմիքսում իրենց մասնակցությունն ունեն ռեփեր Բոբի Շմերդան և երգիչ Ty Dolla Sign-ը։ Երգի մեկ այլ ռեմիքս տարբերակում իրենց մասնակցությունն ունեն երգիչներ Քրիս Բրաունը և Թրեյ Սոնգզը։

## Տեսահոլովակ
Երգի տեսահոլովակը, որի ռեժիսորն է Քոլին Թիլինը, թողարկվել է 2014 թվականի մայիսի 29-ին։

## Հիթ շքերթներ

## Ծանոթագրություններ

## Արտաքին հղումներ
*Երգի տեսահոլովակը ՅուԹյուբ վիդեոհոսթինգում
*Աուդիո տարբերակը ՅուԹյուբ վիդեոհոսթինգում
*Երգի տեքստը  MetroLyrics կայքում

Կատեգորիա:2014 երգեր
Կատեգորիա:2014 սինգլներ
Կատեգորիա:Թու Չեյնսի երգեր
Պերիսկոպային անտենաներ

**Պերիսկոպային անտենաներ**, երկու հայելուց և աշտարակից բաղկացած համակարգ է։ Ներքևի հայելին պարաբոլային է և պատրաստված է այնպես, որ իր կիզակետը (F) ապարատային շինության ներսում գտնվի։ Պարաբոլային հայելու ելքում ունի ալիքի հարթ ճակատ, որն ուղղված է 900–ի տակ դեպի վերևի հարթ էլիպտիկ ձև ունեցող հայելին։ Անտենայի ՈւԴ-ն բավականին սուր է և պայմանավորված է ճառագայթների փնջի տրամագծով և ալիքի երկարությամբ։ Այս տիպի անտենաները օգտագործվում են ռադիոռելեային գծերում և կարող են աշխատել ինչպես հաղորդման, այնպես էլ ընդունման համար։ Ապարատաշինության մեջ ընդունված ազդանշանն ուժեղացվում է և հակառակ ուղղով հաղորդվում հաջորդ կայանին։ Այսպիսի ռադիոռելեային գծերն աշխատում են հեռուստատեսային և հեռախոսային ուղիների հաղորդման և ընդունման համար դեցիմետրային կարճ ալիքների տիրույթում։
## Աղբյուրներ
Ա. Ս. Սարգսյան, Պ. Մ. Հերունի, Ս. Մ. Մարտիրոսյան, Անտենաներ։
## Արտաքին հղումներ
http://lenta.ru/russia/2001/07/26/kursk/ 

Կատեգորիա:Ալեհավաքներ
Կայսր Նորթոն

**Ջոշուա Աբրահամ Նորթոն** (), նույն ինքը՝ **Կայսր Նորթոնը**,  Սան Ֆրանցիսկոյի բնակիչ, ով 1859 թվականին իրեն հռչակեց "Նորթոն I, Ամերիկայի Միացյալ Նահանգների Կայսր", ապա նաև՝ "Մեքսիկայի տիրակալ":

Նորթոնը ծնվել է Անգլիայում, բայց կյանքի մեծ մասն անցկացրել է Հարավային Աֆրիկայում։ Նա արտագաղթել է Սան Ֆրանցիսկո այն բանից հետո, երբ իր հոր ունեցվածքից ստացել է 40.000 դոլար հրիտակ (ինչը համարժեք է 1,1 միլիոն դոլարի՝ 2014 թ. կուրսով)։ Նա սկսեց զբաղվել գործարարությամբ, սակայն անհաջողություն կրեց՝ ներդնելով պերուական բրնձի գործի մեջ։

Նորթոնը փորձեց դատարանի միջոցով լուծել բրնձի վերաբերյալ իր պայմանագիրը, սակայն անհաջողություն կրելուց հետո նա դադարեց հանրային կերպար լինելուց։ Նա կրկին հայտնվում է 1859 թ. սեպտեմբերին, երբ իրեն հռչակում է Ամերիկայի Միացյալ Նահանգների Կայսր։ Թեև նա որևէ քաղաքական ազդեցություն չուներ և հիմնականում իր շրջապատի կողմից ենթարկվում էր ծաղրի, բայց Սան Ֆրանցիսկոյում նրան ընդունում էին որոշակի հարգանքով և նրա պատվին թողարկված դրամն օգտագործվում էր այն հաստատություններում, ուր նա հաճախ էր այցելում։

## Կենսագրություն
Նորթոնի ծնողներն անգլիացի հրեաներ էին՝ հողագործ և վաճառական Ջոն Նորթոնը և հաջողակ վաճառական Աբրահամ Նորդենի դուստր՝ Սարա Նորդենը։

Ամենայն հավանականությամբ Նորթոնը ծնվել է Դեփթֆորդի Քենթիշ ավանում, որը ներկայում Լոնդոնի շրջագծի մեջ է։

Նրա ծննդյան տարեթիվը ճշգրիտ հայտնի չէ, ըստ տարբեր տվյալների այն տատանվում է 1814-1820 թվականների միջակայքում։

## Իրեն կայսր հռչակելը
thumb|Նորթոնը կայսերական հանդերձանքով
1859 թ. դրությամբ Նորթոնը վերջնականապես հիասթափվեց իր կարծիքով՝«ԱՄՆ-ի իրավական և քաղաքական կառուցվածքի անպետքությունից»։ 1859 թ. սեպտեմբերի 17-ին նա նամակներ հղեց քաղաքի տարբեր թերթերին՝ իրեն հռչակելով «Ամերիկայի Միացյալ Նահանգների Կայսր»։

Այդ մասին լուրն առաջին անգամ տպագրվեց San Francisco Bulletin թերթում որպես երգիծական նյութ։ Նորթոնը հետագայում իրեն հռչակեց նաև «Մեքսիկայի Տիրակալ», այդպիսով սկիզբ դնելով իր 21-ամյա աննախադեպ և անլուրջ իշխանությանն Ամերիկայում։
[thumb|Նորթոնի [Հռչակագիր|հռչակագրերից մեկը]]
Ինքնահռչակ կայսրն օգուտ չէր տեսնում օրենսդրական մարմնի մեջ և 1859 թ. հոկտեմբերի 12-ին նա «ցրում է» ԱՄՆ Կոնգրեսը։ 1860 թ. նա հրաման է արձակում, որով հրահանգում է կաթոլիկ և բողոքական եկեղեցիներին՝ իրեն հռչակել «Կայսր»։ 1869 թ. օգոստոսի 12-ին նա լուծարում է ԱՄՆ-ի Հանրապետական և Դեմոկրատական կուսակցությունները։

Հետաքրքրական է, որ Նորթոնն առաջարկում էր ստեղծել Ազգերի լիգա։

## Վերջին տարիները և մահը
1867 թ. ոստիկանությունը նրան ձերբակալում է՝ հարկադիր մտավոր բուժման ուղարկելու նպատակով, սակայն հանրային ճնշման տակ նրան ազատ են արձակում։

1880 թ. հունվարի 8-ի երեկոյան՝ Կալիֆորնիայի Գիտությունների ակադեմիայում դասախոսության գնալու ճանապարհին Նորթոնը կորցնում է գիտակցությունը։ Մինչ ոստիկանության կանչած շտապ օգնության կառքը տեղ կհասներ, Նորթոնը մահանում է։

## Հիշատակը
Մարք Տվենի «Հեքլբերի Ֆինի արկածները» գրքում Արքայի կերպարը հիմնված է Ջոշուա Նորթոնի անձի վրա։

ՆորթոնըՌոբերտ Լյուիս Սթիվենսոնի 1892 թ. «Նավաբեկված»-ը նորավեպի կերպարներից մեկն է։

1980 թվականի հունվարին Սան Ֆրանցիսկոյում կազմակերպվեցին միջոցառումներ՝ նվիրված «Միացյալ Նահանգների առաջին և միակ Կայսեր» մահվան հարյուրամյա տարելիցին։

## Ծանոթագրություններ
Կիգալիի բնական պատմության թանգարան

**Կիգալիի բնական պատմության թանգարան** (; հայտնի է նաև «Կանդտայի տուն» անունով), թանգարան Ռուանդայի Կիգալի քաղաքում։ Այն պաշտոնապես բացվել է 2008 թվականին, այն տանը, որ պատկանում էր գերմանացի հայտնի բժիշկ և Աֆրկայի հետազոտող Ռիչարդ Քանդթին։ Թանգարանը հանդիսանում է Ռուանդայի ազգային թանգարանների ինստիտուտի ստորաբաժանումներից մեկը։

## Թանգարանի մասին
Բժիշկ Ռիչարդ Քանդթը 1908 թվականին հիմնադրեց Կիգալին, որպես Գերմանական արևելյան Աֆրիկայի վարչական կենտրոն։ 2008 թվականին, նույն այն տանը, որտեղ ժամանակին ապրել է գերմանացի բժիշկ և հետազոտողը, Ռուանդայի ազգային ինստիտուտը ստեղծեց թանգարանը, որը պետք էր ծանոթացներ այցելուներին Ռուանդայի բնական բազմազանությանը։

Թանգարանի հյուսիսային մասը նվիրված է Ռուանդայի կենդանական աշխարհին, հարավային թևը՝ երկրի հանքային ռեսուրսներին, իսկ արևմտյանը՝ Արևելյան Աֆրիկայի ճեղքվածք հովիտների երկրաբանական գործընթացներին։

Թանգարանը բաց է երկուշաբթիից ուրբաթ ժամը 9-ից մինչև 17-ը։

## Ծանոթագրություններ

## Արտաքին հղումներ
* Ռուանդայի Ազգային թանգարանների ինստիտուտ 

Կատեգորիա:2008 հիմնադրումներ Աֆրիկայում
Կատեգորիա:2008 հիմնադրված թանգարաններ
Կատեգորիա:Բնագիտական թանգարաններ
Կատեգորիա:Ռուանդայի թանգարաններ
Շիստոսոմոզ

**Շիստոսոմոզ** (նաև հայտնի որպես **բիլհարցիոզ**, **խխունջի տենդ**, և **Կատայամայի տենդ**), հիվանդություն, որը հարուցվում է *[[Շիստոսոմա]]* տեսակի մակաբույծ որդերով։ Այն կարող է ախտահարել միզուղիները կամ աղիները։ Ախտանշանների թվում կարող են լինել, փորլուծությունը, արյունոտ կղանքը, կամ արյան առկայությունը մեզում։ Երկար ժամանակահատվածի ընթացքում ախտահարված անձանց մոտ կարող է լինել լյարդի վնաասվածք, երիկամների խանգարում, անպտղություն, կամ միզապարկի քաղցքեղ։ Երեխաների մոտ այն կարող է հանգեցնել վատ աճի և սովորելու դժվարությունների։

Հիվանդությունը տարածվում է այդ մակաբույծները պարունակող ջրի հետ շփում ունենալու հետևանքով։  Այդ մակաբույծները ի հայտ են գալիս քաղցրահամ ջրի խխունջներից, որոնք և ախտահարված են լինում։  Այս հիվանդությունը հատկապես սովորական է զարգացող երկրների երեխաների շրջանում, քանի որ առավելապես մեծ է ախտահարված ջրում նրանց խաղալու հավանականությունը։ Այլ բարձր ռիսկային խմբերի թվում են հողագործները, ձկնորսները և այն մարդիկ, որոնք օգտագործում են ախտահարված ջուրը իրենց ամենօրյա կարիքների համար Տվյալ հիվանդությունը պատկանում է հելմինտների վարակներին.։ Ախտորոշումը կատարվում է մարդու մեզում կամ կղանքում մակաբույծի ձվերի հայտնաբերմամբ։  Այն կարող է նաև հաստատվել արյան մեջ հիվանդության դեմ պայքարող հակամարմիններ հայտնաբերելու դեպքում։

Հիվանդությունը կանխելու մեթոդները ներառում են մաքուր ջրի հասանելիության բարելավումը և խխունջների քանակի նվազեցումը։  Այն շրջաններում, որտեղ տվյալ հիվանդությունը հատկանշական է ամբողջական խմբեր կարող են միասնական բուժում անցնել տարին մեկ անգամ դեղորայք ստանալու միջոցով՝praziquantel (պրազիկվանտել)։ Դա արվում է ախտահարված անձանց քանակը նվազեցնելու և հետևաբար հիվանդության տարածումը նվազեցնելու նպատակով։  Praziquantel դեղամիջոցը հանդիսանում է նաև այն բուժումը, որը խորհուրդ է տրված Միջազգային առողջապահաական կազմակերպության կողմից՝ ախտահարված անձանց համար։

Շիստոսոմոզը ախտահարել է գրեթե 210 միլիոն մարդ ողջ աշխարհում, և մոտավորապես 12,000-ից մինչև 200,000 մարդ մահանում է դրանից յուրաքանչյուր տարի։ Հիվանդությունը առավելապես հատկանշական է Աֆրիկայում, ինչպես նաևԱսիայում և Հարավային Ամերիկայում Մոտ 700 միլիոն մարդ, ավելի քան 70 երկրներում, ապրում են այն շրջաններում, որտեղ տվյալ հիվանդությունը հատկանշական է։ Շիստոսոմիոզը միայն երկրորդն է մալարիա հիվանդությունից հետո, որպես մակաբույծ հիվանդություն մեծագույն տնտեսական ազդեցությամբ։ Հնագույն ժամանակներից մինչև XX դար՝ շիստոսոմիոզի ախտանշանները՝ արյունամիզությունը դիտվել է որպես դաշտանադադարի տղամարդու տարբերակ Եգիպտոսում և այդպիսով համարվել է որպես անցումային ծիսակարգ տղաների համար։ Այն դասակարգվում է որպես անտեսված տրոպիկական հիվանդություն։

## Ծանոթագրություններ

Կատեգորիա:Արևադարձային հիվանդություններ
Կատեգորիա:Զոոնոզ
Կատեգորիա:Հեպատոլոգիա
Միլանի գերմանական դպրոց

**Միլանի գերմանական դպրոց** (), ), միջազգային դպրոց Իտալիայի Միլան քաղաքում։

Հիմնադրվել է 1886 թվականին։

Միլանի գերմանական դպրոցը համարվում է Իտալիայի երեք գերմանական դպրոցներից մեկը։ Մյուս երկու դպրոցները գտնվում են Մայրաքաղաք Հռոմում և Ջենովայում։

Դպրոցում խորացված կերպով դասավանդվում է գերմաներեն և իտալերեն լեզուները։

## Ծանոթագրություններ

Կատեգորիա:Իտալիայի դպրոցներ